Diari Oficial de la Generalitat Valenciana


Sumari del DOGV 5133, del 11-11-2005 (2005/12910)

ORDE de 4 d'octubre de 2005, del conseller de Cultura, Educació i Esport de creació de l'arxiu de registres sobre convivència escolar RGSTR\_CNVVNC\_SCLR.
----------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2005/10/04/(1)/dof/vci/html**

### Dades del document

Número de DOGV
:   5133

Data del DOGV
:   11-11-2005

Secció del DOGV
:   I. DISPOSICIONS GENERALS

Número del document
:   2005/12029


Data del document
:   04-10-2005

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Conselleria Cultura, Educació i Esport
    * legislació
    * administració regional
    * dades personals
    * base de dades

ORDE de 4 d'octubre de 2005, del conseller de Cultura, Educació i Esport de creació de l'arxiu de registres sobre convivència escolar RGSTR\_CNVVNC\_SCLR. [2005/12861]
  
La Llei Orgànica 15/1999, de 13 de desembre, de Protecció de Dades de Caràcter Personal, (BOE núm.298 de 14 de desembre de 1999), establix en l'article 2 que esta s'aplicarà a les dades de caràcter personal registrades en suport físic, que les faça susceptibles de tractament, i a tota modalitat d'ús posterior d'estes dades pels sectors públic i privat.
  
Així mateix, l'esmentada Llei Orgànica, disposa en l'article 20 que la creació, modificació, o supressió dels fitxers de les Administracions Públiques només podran fer-se per mitjà de disposició general publicada en el Boletín Oficial del Estado o diari oficial corresponent.
  
D'acord amb la Disposició Addicional Primera de l'esmentada Llei Orgànica els fitxers i tractaments automatitzats hauran d'adequar-se a esta dins del termini de tres anys, a comptar des de la seua entrada en vigor. En tal termini, les Administracions Públiques, responsables de fitxers de titularitat pública, hauran d'aprovar la pertinent disposició de regulació del fitxer o adaptar l'existent.
  
El Decret 96/1998, de 6 de juliol del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana, determina, en els articles 10 i següents, el procediment d'inscripció en este últim dels fitxers informatitzats de dades personals creats o gestionats pels distints òrgans i entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la Conselleria competent per raó de la matèria.
  
Per tot això, segons el que establix l'article 35 e) de la Llei 5/1983, de 30 de desembre, de Govern Valencià i una vegada complits els tràmits establits en l'art. 12 del Decret 96/1998, de 6 de juliol, del Govern Valencià.
  
ORDENE
  
Primer
  
La present orde té com a objecte la creació i regulació del fitxer informatitzat que es relaciona en l'Annex, fitxer informatitzat requerit pel programa PREVI - Prevenció de la Violència i Foment de la Convivència Escolar - aprovat pel ple del Consell de la Generalitat Valenciana el 30 de setembre de 2005, de conformitat amb el que establix l'art. 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Segon
  
El titular de l'òrgan administratiu responsable del corresponent fitxer adoptarà les mesures de gestió i organització que resulten necessàries per a assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
Tercer
  
L'exercici dels drets d'accés, rectificació i cancel·lació de les dades de caràcter personal continguts en el fitxer regulat en l'annex per part de les persones físiques titulars d'eixes dades s'exercirà, si és el cas, davant de l'òrgan responsable del respectiu fitxer determinat en esta orde.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 4 d'octubre de 2005
  
El conseller de Cultura, Educació i Esport
  
Alejandro Font de Mora Turón
  
ANNEX
  
Creació de fitxers
  
Conselleria de Cultura, Educació i Esport
  
Secretaria Autonòmica d'Educació
  
Institut Valencià d'Avaluació i Qualitat Educativa (IVAQE)
  
RGSTR\_CNVVNC\_SCLR
  
1. Finalitat i ús del fitxer
  
Registre d'accions vinculades a convivència escolar, que es desenvolupen en centres educatius no universitaris de la Comunitat Valenciana dependents de la Generalitat Valenciana, perquè puga ser consultat l'estat de la incidència, les mesures que s'adoptaren pels distints estaments competents i la resolució final de l'expedient resultant.
  
Usos:
  
- Gestió acadèmica.
  
2. Persones o col·lectius sobre els quals es pretén obtindre dades de caràcter personal.
  
Alumnat implicat en incidències vinculades a la convivència escolar.
  
3. Procedència, procediment i suport físic per a la recollida de dades de caràcter personal
  
Procedència:
  
- El centre docent.
  
Procediment:
  
- Introducció d'expedients de convivència escolar, via web, per mitjà de l'accés al portal de l'Observatori de Convivència escolar de l'IVAQE.
  
Suport físic :
  
- Formularis jsp per a bases de dades oracle i/o php per a bases de dades Mysql/Postgree.Que sol·liciten validació de l'usuari, i preserven la privacitat i discrecionalitat de la informació aportada.
  
4. Estructura bàsica del fitxer automatitzat i la descripció dels tipus de dades de caràcter personal que hi són inclosos .
  
D'usuari
  
Contrasenya de l'usuari
  
director i/o Cap Estudis Centre Docent
  
Inspector Educatiu i Inspecció Central
  
Ivaqe
  
Data d'accés i hora.
  
De l'expedient
  
Codi expedient
  
Dades del Centre - Codi
  
Data de la incidència
  
Dades d'implicat o implicats
  
Codi anònim i aleatori vinculat a l'expedient i a cada un dels implicats.
  
Sexe
  
Nivell educatiu i etapa
  
Edat
  
Dades de la incidència. Tipologies definides en el pla PREVI
  
Dades de la Unitat d'Intervenció
  
Inspecció
  
Psicopedagogia
  
Procediment
  
Dades del procediment
  
Entrevistes
  
Reunions
  
Documentació
  
Estat del procés de resolució
  
5. Cessions de dades de caràcter personal i, si és el cas, les transferències de dades que es prevegen a països tercers.
  
No estan previstes
  
6. Òrgan responsable del fitxer
  
Institut Valencià d'Avaluació i Qualitat Educativa.
  
7. Servicis o unitats davant els quals pogueren exercitar-se els drets d'accés, rectificació i cancel·lació.
  
Institut Valencià d'Avaluació i Qualitat Educativa.


Còpia Permalink ELI